b'\n_START_ARTICLE_\nGeorge Berkeley\n_START_SECTION_\nZgodnje \xc5\xbeivljenje\n_START_PARAGRAPH_\nGeorge Berkeley se je rodil 12 marca leta 1685 v Kilkennyju na Irskem. Dru\xc5\xbeina je bila po rodu iz Anglije vendar se je \xc5\xa1e pred rojstvom Berkeleya preselila na Irsko. Razen, da je bila protestantska, je o njegovi dru\xc5\xbeini malo znanega._NEWLINE_S petnajstimi leti je za\xc4\x8del obiskovati Trinity College v Dublinu leta 1700, kjer je poleg sholasti\xc4\x8dne izobrazbe spoznal takrat uveljavljene filozofske tokove. Posebno velik vpliv na njegovo nadaljnjo filozofijo sta imela John Locke in Rene Descartes._NEWLINE_\xc5\xbde zelo zgodaj je imel zgrajen svoj lastni filozofski sistem, ki je temeljil na subjektivnem idealizmu in strogem empirizmu (imaterializem)._NEWLINE_Njegovo prvo delo je bilo delo z naslovom Esej o novi teoriji vida (An essay towards a new theory of vision, 1709). \xc5\xbde naslednje leto je star 25 let izdal Razprava o na\xc4\x8delih \xc4\x8dlove\xc5\xa1kega razuma\xc2\xa0 (A treatise concering the principle of human knowledge) prvi del od treh, te tri knjige so pokrivale temelje njegove filozofije._NEWLINE_Ker je bilo prvo delo slabo sprejeto, je spisal \xc5\xa1e poljubnej\xc5\xa1o Trije dialogi med Hylasom in Philonom (Three Dialogues between Hylas and Philonous), v kateri je predstavil sam temelj njegove filozofije imaterializma. Ta knjiga je po razumljivosti najbolj dostopna \xc5\xa1ir\xc5\xa1i mno\xc5\xbeici. "Tri dialoge" je objavljal tudi v \xc4\x8dasopisju, kar mu je prineslo velik ugled._NEWLINE_Ob enem se je Berkley potegoval za mesto \xc5\xa1kofa v irski Anglikanski cerkvi. Za \xc4\x8dasa svojega \xc5\xbeivljenja se je lotil velikega projekta, \xc5\xbeelel je ustanoviti misijonski kolid\xc5\xbe na Bermudih. Zato je naslednja leta zbiral denar in sredstev za pomo\xc4\x8d pri izgradnji kolid\xc5\xbea. Leta 1728 se je poro\xc4\x8dil in odpotoval z \xc5\xbeeno v ZDA. Nastanil se je blizu Newporta, Rhode Island, kjer se je aktivno vklju\xc4\x8dil v tamkaj\xc5\xa1nje kulturno \xc5\xbeivljenje. \xc5\xa0e vedno si je prizadeval uresni\xc4\x8diti cilje na Bermudih, kjer bi ustanovil misijo in poskrbel za versko izobrazbo tamkaj\xc5\xa1njih kolonistov, vendar ni zbral dovolj denarja. Leta 1932 je zapustil ZDA in se vrnil v London._NEWLINE_Leta 1734 je Berkley postal \xc5\xa1kof mesta Cloyne, na jugu Irske (grofija Cork). Leta 1753 je umrl, do svoje smrti je ustvarjal in bival v mestu Cloyne.'